《千里丈蓄酒林》
宋代·钟孝国

少陵先生时不偶，老瓦盆中醉林莽。江湖散人名益穷，鱼壳倾林不论斗。

孤风异行同襟期，食鲑未必富三九。凌烟功名举世事，不直两公一杯酒。

会稽夫子有古心，嗜好眇追千载友。陶林中产同苍筠，短项不肯钟罍群。

章绶黄篾差缁尘，肺肠桑落心昆崙。始知其中殊陋貌，一点不受泥沙浑。

时从往古穷玄微，坐隅兀侧长相随。送余醉乡谢胶扰，回头转觉人间小。

作者简介：钟孝国，字观光，昆山（今属江苏）人。与范成大同年友乐备（字功成）有唱和（《昆山杂咏》卷中）。今录诗二首。